Ganaa cedio

La Ganaa cedio estas la nacia valuto de Ganao. Unu cedio estas dividita je cent pesevaoj (angle "pesewa"). La internacia valuta kodo laŭ la normo ISO 4217 ekde julio 2007 estas GHS, antaŭe la kodo estis GHC. La nuna valuto estas oficiala ekde la 1-a de julio 2007.

La valuta simbolo estas 10px. La vorto cedi deriviĝas de la vorto „sedie“ en la akanaj lingvoj, kiu havas la signifon "cipreedoj" aŭ "kaŭri-helikoj"."Akwaaba - Impresoj el Ganao" (germane), stato 2010-10-18 Cipreedoj (latine Cypraeidae), ankaŭ nomataj kaŭri-helikoj aŭ porcelanaj helikoj, de la 15-a jarcento ĝis la komenco de la 20-a jarcento estis la kutima pagilo en okcidenta Afriko.

 Historio 
eta|160px|<center>cipreedoj aŭ kaŭri-helikoj tra kvin jarcentoj estis la kutima pagilo en okcidenta Afriko
La unua valuto el moneroj kaj monbiletoj ekfunkciis en la jaro 1796 en la tiama brita kolonio "Ora Bordo" kaj nomatis Gold Coast Ackey - ĝi funkciis ĝis la jaro 1818. Dua valuto, nomiĝanta Okcidentafrika Pundo, validis inter la jaroj 1907 kaj 1958 kaj tria valuto, nomiĝanta Ganaa Pundo, inter la jaroj 1958 kaj 1965.

 1965 ĝis 1967 – unua cedio 
Lunde, la 19-an de julio 1965 en la ok jarojn antaŭe sendependiĝinta ŝtato Ganao enkondukiĝis oficiala valuto nomata "cedio". Ĝi anstataŭigis la Ganaan Pundon (£G) je kurzo 1,00 £G = 2,40 cedioj. La nova valuto estis ligita al la brita pundo (£) je kurzo 2,40 cedioj = 1 £ .

 1967 ĝis 2007 – dua cedio 
Post la senpostenigo de Kwame Nkrumah en la jaro 1966 la 23-an de februaro 1967 estis enkondukita la "dua cedio" (ISO-kodo GHC). Precipa kialo estis la deziro kaj de la loĝantaro kaj de la nova registaro forigi la portreton de Nkrumah de moneroj kaj monbiletoj. La ŝanĝokurzo estis 1,00 GHC = 1,20 malnovaj cedioj kaj do 1,00 GHC = 2,00 £.

 Eksteraj ligiloj 

 retejo de la centra banko de Ganao 



 Notoj 

Kategorio:Monunuoj
Kategorio:Ekonomio de Ganao